LEHDISTÖTIEDOTE

03-05-2022

# Kolmannen sukupolven engcon-rototiltti on älykkäämpi, kätevämpi ja tehokkaampi

**engcon, johtava maailmanlaajuinen kaivukoneisiin tarkoitettujen rototilttien, pikakiinnikkeiden ja lisävarusteiden valmistaja, lanseeraa vuonna 2022 kolmannen tuotesukupolvensa. Vastatakseen tulevaisuuden tarpeisiin uusi engcon-rototilttijärjestelmä ottaa askeleen eteenpäin kestävässä kehityksessä älykkäällä tekniikallaan. Se vähentää energiankulutusta ja on sovitettu kaivukoneiden sähköistymiseen. Integroitu ja käyttäjälähtöinen järjestelmä jatkaa eteenpäin engconin menestyskonseptia – kannattavuuden ja joustavuuden lisääminen antaa loppukäyttäjille lisää mukavuutta ja turvallisuutta. Kolmannen sukupolven engcon-rototilttijärjestelmä esitellään ensimmäisen kerran Vei og Anlegg -messuilla Norjassa 11.–13. toukokuuta, ja sen valmistus aloitetaan vuoden 2022 toisella puoliskolla.**

engcon jatkaa innovatiivisten ja resurssitehokkaiden rototilttijärjestelmien kehittämistä kaivukoneisiin loppukäyttäjien tarpeisiin keskittyen. Vuonna 2022 engcon esittelee kolmannen sukupolven rototilttijärjestelmän kaivukoneisiin. Tekniikka perustuu uudentyyppisiin venttiileihin ja älykkääseen ohjelmistoon, joka tekee yhteistyötä kaivukoneen kuormantuntevan hydraulijärjestelmän kanssa. Näin optimoidaan sekä engcon-rototiltin toiminnot että kaivukoneen kaivuliikkeet, mikä tekee kaivamisesta entistä sujuvampaa ja tarkempaa. Samalla myös kaivukoneen kuluminen ja kunnossapitotarve vähenevät.

– Vastataksemme lisääntyviin sähköistys-, digitalisaatio-, turvallisuus- ja kestävyysvaatimuksiin olemme kehittäneet ratkaisun, joka on sovitettu tulevaisuuden kaivutöihin. Uusi engcon-rototilttijärjestelmä osoittaa, että engcon on kärjessä innovatiivisissa ratkaisuissa, jotka vievät kehitystä eteenpäin. Vähennämme riippuvuutta fossiilisista polttoaineista ja siten myös kaivukoneiden ilmastovaikutuksia, sanoo engconin perustaja ja omistaja Stig Engström, joka johtaa yrityksen tuotekehitystä.

Kolmannen sukupolven engcon-rototilttijärjestelmä mahdollistaa lisäksi sovelluksen avulla entistä yksilöllisemmän sovituksen tarjoamalla paremmat mahdollisuudet muun muassa etädiagnostiikkaan ja mobiilitukeen.

Energiatehokkaan tekniikan lisäksi uusi tuotesarja saa myös automaattisen EC-Oil-pikakiinnikejärjestelmän, joka kytkee engcon-rototiltin ja hydrauliset työlaitteet helposti ja kätevästi ilman, että kuljettajan tarvitsee poistua ohjaamosta.

Jotta engconin kolmannen sukupolven rototilttijärjestelmä olisi täysin yhteensopiva nykypäivän modernien koneohjausjärjestelmien kanssa, engcon varustaa sen vakiona uudella kallistus- ja pyörintäanturilla. Anturit sisältävät yhden markkinoiden ensimmäisistä ”absoluuttisista” antureista, ja niissä on plug & play -ratkaisu sekä integroituja että kolmannen osapuolen koneohjausjärjestelmiä varten.

– Kolmas sukupolvi kuuluu premiumluokkaan, jossa kaivukoneenkuljettaja saa kaikkein uusimman tekniikan vakiona ja samalla myös energiaoptimoidun kaivukoneen, jonka käyttö on entistä kätevämpää, Stig Engström sanoo.

Kolmannen sukupolven rototilttijärjestelmää tullaan esittelemään tämän vuoden messuilla, ja sen valmistus alkaa vuoden 2022 jälkimmäisellä puoliskolla EC319-mallilla, joka on tarkoitettu 14–19 tonnin kaivukoneisiin, ja EC314-mallilla, joka on tarkoitettu 9–14 tonnin kaivukoneisiin. Mallistoa tullaan sen jälkeen laajentamaan vaiheittain.

**Jos haluat lisätietoja, ota yhteyttä:**  
Sten Strömgren, engcon Group | [sten.stromgren@engcon.se](mailto:sten.stromgren@engcon.se) | +46 [0]70 529 96 32

**engcon** on johtava maailmanlaajuinen rototilttien ja niihin soveltuvien työlaitteiden valmistaja. Ne tekevät kaivukoneista entistä tehokkaampia, monikäyttöisempiä, kannattavampia ja turvallisempia. Osaamisensa, sitoutumisensa ja korkean palvelutasonsa avulla engconin yli 400 työntekijää auttavat asiakkaitaan menestymään. engcon on perustettu vuonna 1990, ja sen pääkonttori sijaitsee Strömsundissa Ruotsissa. engcon toimii markkinoilla eri puolilla maailmaa 13 paikallisen myyntiyhtiön ja vakiintuneen jälleenmyyjien verkoston kautta. Yrityksen nettoliikevaihto oli vuonna 2021 noin 1,5 miljardia Ruotsin kruunua.

[www.engcon.com](https://engcon.com/fi_fi.html)